Ye fácil atopar arañes nos sitios más raros. Hai quien-yos tien abondu noxu. Ye célebre qu'a estos inseutos, que tamos cansaos de velos n'aldea y que formen parte del hábitat de la casería,  la mayor parte de los aldeanos nun-yos tengamos bon aquel. Y esto pasa n'aldea con otros animales como los reptiles o los ratos. Por eso nun comprendemos que dalguna xente tenga una tarántula como animal de compañía. Munchos sufrimos d'aracnofobia y nun soportamos les arañes por casa, y nel campu siempre tamos sollertes, nun vaya ser qu'una araña intente buscar abellugu ente la nuesa ropa o la sintamos andar pel cuerpu o pel pelo. Sin embargu, elles son fieles compañeres y, de xemes en cuando, ye mui difícil  non atopales per casa. Magar seya un animal mui común ente nós, hai munches curiosidaes sobre estos inseutos. Quedamos embobaos mirando a qué velocidá texen y l'habilidá tienen pa escondese y fuxir del peligru. Claro que poques veces se-yos llogra, porque les arañes estórbennos en casa y la mayor parte les veces acaben morriendo baxo la escoba y, agora, tragaes pola aspiradora.